Síðastliðið haust var fyrsta Nýsköpunarstefna fyrir Ísland kynnt af Þórdísi Kolbrúnu Reykfjörð Gylfadóttur , ferðamála - iðnaðar - og nýsköpunarráðherra sem skipaði stýrihóp og verkefnisstjórn fyrir verkefnið fyrir rétt rúmu ári síðan . Í stýrihópnum voru fulltrúar atvinnulífs , háskóla - og vísindasamfélags , sprota - og tæknifyrirtækja og þeirra stjórnmálaflokka sem eiga sæti á Alþingi og tók innan við ár að mynda stefnuna . Nú höfum við í fyrsta sinn stefnu til að styðja okkur við sem þjóð . Draumurinn er að fólk , fyrirtæki og stofnanir geti notað þessa stefnu sem leiðarljós þegar þau skoða með hvaða hætti þau gætu nýtt nýsköpun , því það er ekki nokkur spurning að við þurfum á nýsköpun að halda á þessum tímum breytinga og nýrrar tækni . Síðustu ár hefur fjöldi þeirra sem hefur séð möguleikana í nýsköpun vaxið töluvert . Það hjálpar líka heilmikið að stjórnasáttmáli núverandi ríkisstjórnar inniheldur mörg markmið hvað varðar nýsköpun . Samtök Iðnaðarins hefur einnig breytt skipulagi innanbúðar hjá sér þannig að einn af þremur stoðum þeirra er nú hugverkageirinn , fjölmörg sprotafyrirtæki eru að verða tilog áfram mætti telja . MIT háskólinn í Boston hefur sett fram nokkuð skýrar leiðbeiningar fyrir það hvað þurfi til svo að nýsköpun blómstri hjá þjóðum og landssvæðum . Þeir hafa sett fram svokallað 5 stakeholder model . Í stuttu máli snúast þeirra leiðbeiningar um mikilvægi þess að halda uppi samtali á milli fimm hagsmunaaðila nýsköpunar . Þessir fimm hagsmunaaðilar sem eru : Ríkisstjórn , menntakerfi , fyrirtæki , fjárfestar og frumkvöðlar . Auglýsing Í huga sérfræðinganna í MIT háskólanum gerist samtalið um nýsköpun ekki í bergmálsklefa , allir hagsmunaaðilar verða að koma að þessu svo vel eigi að vera . Passað var upp á að allir hagsmunaaðilarnir kæmu að vinnunni við gerð nýsköpunarstefnunnar og er það vel . Nú er stefnan klár , en við verðum að halda samtalinu lifandi og taka til aðgerða . Um leið og við grípum til aðgerða og sjáum árangur er mikilvægt að við segjum umheiminum frá okkar styrkleikum hvað varðar nýsköpun . Styrkleikarnir hérlendis liggja meðal annars í orkutengdri tækni , heilbrigðistækni , sjávarútvegstækni , upplýsingatækni og listum svo eitthvað sé nefnt . Þar eigum við að leggja áherslur og bjóða sérfræðingum heims í dans , án þess að loka á að annars konar nýsköpun verði til og þar með meiri verðmætasköpun . Breyta þarf viðhorfi margra til nýsköpunar . Nýsköpun er nefnilega ekki bara eitthvað krúttlegt í íslensku atvinnulífi . Marel , Össur , CCP og Nox Medical hefðu aldrei orðið til ef ekki væri fyrir nýsköpun . Öll þessi fyrirtæki , og fjölmörg minni fyrirtæki , byggja sína starfsemi að stóru leyti á nýsköpunarstarfi og ljóst er að nýsköpunardrifin fyrirtæki búa til fjölmörg störf og umfangsmiklar útflutningstekjur — sem skiptir verulegu máli í stóra samhenginu . Siðferðileg sjónarmið þurfa einnig að vera í fyrirrúmi þegar sköpunarkraftinum er beitt , því tækninýjungarnar sem munu koma fram á næstu árum , á tímum fjórðu iðnbyltingarinnar , eru þess eðlis að við þurfum að muna að beita gagnrýnni hugsun og töluverðri tilfinningagreind svo ekki fari illa . Þórdís Kolbrún , nýsköpunarráðherra , hefur þegar kynntfyrstu aðgerðirnarí þágu nýsköpunar á Íslandi , aðgerðir sem munu styrkja , hvetja og hlúa að frumkvöðlastarfi á Íslandi . En gleymum ekki að það geta allir verið með í þessari vegferð . Eins og segir í fyrsta leiðarljósi Nýsköpunarstefnunnar : Hugvit einstaklinga er mikilvægasta uppspretta nýsköpunar . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .